बाटू – एक नंदनवन

इतिहासाची साक्ष आम्हाला शिवरायांचा रायगड किल्ला

महाराष्ट्रात होईल आपला अभियांञिकेचा बालेकिल्ला

बाटूच्या वास्तुशिल्पाची जगात गगनभरारी

कुलकर्णी व बंधूंची अविस्मरणीय कामगिरी

अभियांञिकी क्षेत्राची येथे राजधानी

पसरेल महाराष्ट्रात आपली तंत्रवाणी

स्वातंत्र्य, समता, बंधुता हे आपले विचारस्थान

‘तंत्रज्ञानात विकास’ मुलमंत्र सदा प्रेरणास्थान

समतुल्य अभ्यासक्रम हे सरकारचे अभियान

महाराष्ट्रात ‘बाटू पॅटर्न’ हा आपला स्वाभिमान

लोणेरे विद्यापीठ हे शिक्षणाचे माहेरघर

महामानवाच्या आशिर्वादाने येथे जन्मतील अभियंतेश्वर

 डॉ. आर.के.जाधव

बाटूचा विद्यार्थी

सोमवार ते गुरुवार घेऊन कण ज्ञानाचे

होते घाईगर्दी शुक्रवारी पिरीयड संपवायची

होते गर्दी लोणेरे फाट्यावर घराकडे पळायची

जातांना घराकडे चेहरा आनंदी, भेट होते आई-वडिलांची

वाट पाहतो प्रत्येक विद्यार्थी बाटूच्या शुक्रवारची---

शनिवार-रविवार आमच्या आवडीचा

नका ठेऊ पिरीयड आमच्या नावडीचा

आहे माझी परिस्थिती फाईन भरायची

नाही चिंता मला डिफॉल्टरची

 वाट पाहतो प्रत्येक विद्यार्थी बाटूच्या शुक्रवारची---

टाईम-टेबलवाले परीक्षा ठेवतात सोमवारची

यावे लागते म्हणून आम्हाला , गोडी आहे परीक्षेची

रात्रीचा दिवस करून अभ्यास करतो

चिंता आहे मला उज्ज्वल भवितव्याची

वाट पाहतो प्रत्येक विद्यार्थी बाटूच्या शुक्रवारची---

प्रवास करा, जरा जपून जा

इशारा हा सावधानतेचा

माहित आहे करूण कहाणी, आपल्या माजी विद्यार्थ्यांची

नाहीतर पसरे शोककळा बतुवर, तुमच्या घाईगर्दीची

वाट पाहतो प्रत्येक विद्यार्थी बाटूच्या शुक्रवारची---

 डॉ. आर.के.जाधव

A student of Electrical Engineering – **Suchit Suryakant Munde (Roll No.2141245)** has written one poem on me.

Let us see his opinion and style of writing.

**RK सर**

RK सर आमचे आहेत खूपचं ज्ञानवंत

आणि मनानेही आहेत ते श्रीमंत

धरुनी त्यांचा हात घेत आहोत आकाशाकडे भरारी

काही म्हणा राव, पण आमचे सरचं आहेत लयभारी…

गणिताचे ज्ञान आम्हाला छानपणे देतात सर

काय करायचं? कस वागायचं? हे ही सांगतात बरं

विद्यार्थ्यांनी पुढे जावे याकरिता धडपड सारी

काही म्हणा राव, पण आमचे सरचं आहेत लयभारी…

म्हणतात ना, पतंग कितीही वर गेला तरी दोर जमीनिशी असते

या वाक्याच जिवंत उदाहरण मला सरांमध्ये दिसते

सर्वकाही मिळवूनही आहे साधेपणाशी यारी

काही म्हणा राव, पण आमचे सरचं आहेत लयभारी…

प्रार्थना अशीच देवाकडे की आमचा विश्वास कधी न घटावा

नक्कीच करू अस काही की सरांनाही अभिमान वाटावा

सर, तुमच्यासारखा मार्गदर्शक मिळाला हिच संपत्ती खरी

मनापासून सांगतो राव, आमचे सरचं आहेत लयभारी…

आमचे सरचं आहेत लयभारी…

गुरु-शिष्य

‘धोनी –गॅरी’ फार्मुला हिट

कॅप्टन-कोचची जोडी जमली फिट

दिला गॅरीने विजयाचा मंत्र

आणले पुंगीवाल्याने फलंदाजीचे तंत्र

गॅरीच्या छायेत टिम इंडिया कल्पतरू

धोनी ठरला मॅनेजमेंट गुरु

दक्षिण आफ्रिकेच्या सुपुत्राने दिले डेडिकेशन

मिस्टर कुलने केले परफेक्ट सिलेक्शन

जिंकणे –हरणे ही लांबची गोष्ट

पुर्वतयारीवर लक्ष आपल्यासाठी श्रेष्ठ

 डॉ. आर.के.जाधव

विश्वचषक २०११

उभारली गुढी विजयरथाची धोनी धुरधरांनी वानखेडेवर

करते राज टिम इंडिया साऱ्या जगावर

झाली साजरी भारतात पाडवा,दसरा व दिवाळी

भेट टिम इंडियाची सर्वांना आगळी व निराळी

झाली सचिनच्या स्वप्नाची पूर्ती

आहे जगभर भारतीयांची किर्ती

जमले व्यासपीठावर रजनी,गजनी व धोनी

त्रिमुर्ती ही भारताची आहे बहुगूणी

झाले आकाश ठेंगणे टिम इंडियाच्या कर्तृत्वाने

फडकला तिरंगा साऱ्या जगावर धोनीच्या नेतृत्वाने

नको फिक्सिंग, नको मिक्सिंग, वाटचाल अशीच राहू द्या

विश्वचषक पुढील आणण्याचे स्वप्ना उराशी बाळगू या

 डॉ. आर.के.जाधव